মুহাম্মদ দাউদ খান
১৯৭৩ সালের ১৭ জুলাই দাউদ খান একটি অভ্যুত্থানের মাধ্যমে জহির শাহকে উৎখাত করেন। তিনি আফগানিস্তানকে প্রজাতন্ত্র ঘোষণা করেন এবং রাষ্ট্রপতি হন। জহির শাহর সংবিধানে উল্লেখিত নির্বাচিত সদস্যদের বদলে মনোনীত লয়া জিরগার ব্যবস্থা করা হয়। ১৯৭৭ সালের ফেব্রুয়ারি মাসে নতুন প্রণীত হয়েছিল তবে তা রাজনৈতিকভাবে সফল হয়নি।
সাওর বিপ্লব
সাওর বিপ্লব (দারি: ) ১৯৭৮ সালের ২৭-২৮ এপ্রিল পিপল'স ডেমোক্রেটিক পার্টি অব আফগানিস্তান (পিডিপিএ) কর্তৃক রাষ্ট্রপতি মুহাম্মদ দাউদ খানের বিরুদ্ধে সংঘটিত হয়। দাউদ খান ইতিপূর্বে ১৯৭৩ সালে তার চাচাত ভাই ও বাদশাহ মুহাম্মদ জহির শাহকে ক্ষমতাচ্যুত করেছিলেন। দারি ভাষায় ফার্সি বর্ষপঞ্জির দ্বিতীয় মাসকে 'সাওর' বলা হয়। এই মাসে বিপ্লব সংঘটিত হয়েছিল। এই বিপ্লবের ধারাবাহিকতায় ১৯৭৯ সালে আফগানিস্তানে সোভিয়েত হস্তক্ষেপ এবং ১৯৭৯-১৯৮৯ সালে সোভিয়েত-আফগান যুদ্ধ সংঘটিত হয়।